16/12/2020 | Administración LocalMunicipal
As Pontes de García Rodríguez
Cultura
Bases-convocatoria entidades colaboradoras concurso de decoración fiestras Nadal 2020

Con data 11/12/2020 a Concelleira delegada da Área de Recursos Humanos, Industria e Emprego, Ana Pena Purriños, ditou o Decreto de Resolución nº 1884/2020 que aproba as seguintes bases: Serán aplicables a estas bases, Lei 38/2003, do 17 de novembro, Subvencións Xerais, Real Decreto 887/2006, do 21 de xullo, que aproba o Regulamento da Lei indicada, así como as Bases para a execución do Orzamento Xeral do Concello para o ano 2020.1.–Obxecto. O obxecto destas bases é definir o modelo de participación e pagamento de todos os establecementos de hostalaría e comercio que desexen ser beneficiarios dos vales entregados ás persoas gañadoras do CONCURSO DE DECORACIÓN DE FIESTRAS PARA A CAMPAÑA DE NADAL 2020 2.–Consignación do orzamento. O orzamento máximo será de 4.000 € con cargo á partida orzamentaria 338.48100.3.–Cantidade. Establécese un modelo de “Vale” para os/as tres primeiros/as clasificados/as de cada unha das 3 categorías con premios de (300 €, 270 €, 230 € e 200 €) respectivamente e 10 accésits de 100€ cada un, facendo un total de 4000€ en vales que deberán trocar nos establecementos e entidades colaboradoras no prazo establecido na convocatoria do concurso. Cada vale poderá trocarse parcialmente ou na súa totalidade no establecemento elixido polo/a beneficiario/ e adherido previamente a esta convocatoria.4.–Gastos subvencionables. Considéranse gastos subvencionables todos aqueles derivados da compra de material ou servizos ofertados polos establecementos adheridos de comercio e hostalería.5.–Beneficiarios. Poden concorrer a esta convocatoria todos aqueles establecementos de comercio e hostalería que teñan ao día o pago de licencias e impostos.6.–Solicitudes e documentación. As solicitudes deberán presentarse en modelo oficial adxunto nestas bases xunto ca seguinte documentación: – NIF da empresa. – N.º de conta bancaria. – Alta no IAE. – Certificado de estar ó corrente nas obrigas Tributarias e Seguridade Social.7.–Presentación de solicitudes. As solicitudes para ser entidade colaboradora deberán presentarse dentro do prazo establecido nestas bases: dende o día seguinte á sua publicación no BOP e ata o 8 de xaneiro. Todas aquelas solicitudes presentadas fóra de prazo serán desestimadas.8.–Lugar de presentación. As solicitudes serán entregadas no rexistro do Concello de As Pontes (cita previa no teléfono 981453185), sito no Parque Municipal s/n baixo, en horario de atención ó público ou a través da sede electrónica.9.–Defectos na presentación das solicitudes. Se a documentación presentada é incorrecta ou incompleta, requirirase ó/á beneficiario/a por escrito a súa rectificación ou rectificacións necesarias, dentro de dez días hábiles a partir do día de recibir o escrito, con indicación que si non presenta a documentación requirida, entenderase por desestimada a súa solicitude.10.–Facturación e pago dos vales. Os establecementos de comercio e hostalería deberán entregar obrigatoriamente a facturación dos vales antes das 13.30 horas do día 15 de marzo. As facturas irán a nome dos/as premiados e presentaranse no concello en sede electrónica xunto cos vales trocables para acreditar o gasto detallado do material ou servizo trocado. Unha vez revisado, o Concello recoñecerá a obriga a favor do premiado e ordenará o pago do importe debidamente acreditado a favor da entidade colaboradora (establecemento comercial ou de hostalería). As Pontes, decembro de 2020. As Pontes de Claudia Magdalena Treceño Ben Aissa, 11 de decembro de 2020. A Concelleira delegada da Área de Recursos Humanos, Industria e Emprego Ana Pena Purriños